stanford-oval/wikipedia huggingface dataset:
אפקט המעודדת
הערות שוליים

↑  Cindi May, The Cheerleader Effect, Scientific American (באנגלית)
↑  Hamblin, James (4 בנובמבר 2013). "Cheerleader Effect: Why People Are More Beautiful in Groups". The Atlantic. נבדק ב-5 בדצמבר 2015. {{cite web}}:  (עזרה)
↑  Walker, Drew; Vul, Edward (2013). "Hierarchical Encoding Makes Individuals in a Group Seem More Attractive" (PDF). Psychological Science. 25 (1): 230–5. doi:10.1177/0956797613497969. ISSN 0956-7976. PMID 24163333. אורכב מהמקור ב-2016-03-04.{{cite journal}}:  תחזוקה - ציטוט: bot: original URL status unknown (link)
↑  Langlois, Judith H.; Roggman, Lori A. (1990). "Attractive Faces Are Only Average". Psychological Science. 1 (2): 115. doi:10.1111/j.1467-9280.1990.tb00079.x.
↑  van Osch, Y.; Blanken, I.; Meijs, M. H. J.; van Wolferen, J. (2015). "A Groups Physical Attractiveness Is Greater Than the Average Attractiveness of Its Members: The Group Attractiveness Effect". Personality and Social Psychology Bulletin. 41 (4): 559–574. doi:10.1177/0146167215572799. PMID 25733515.
↑  Ojiro, Yuko; Gobara, Akihiko; Nam, Giyeon; Sasaki, Kyoshiro; Kishimoto, Reiki; Yamada, Yuki; Miura, Kayo (2015). "Two replications of "Hierarchical encoding makes individuals in a group seem more attractive (2014; Experiment 4)"". The Quantitative Methods for Psychology. 11 (2): r8–r11. doi:10.20982/tqmp.11.2.r008. ISSN 2292-1354.
| איך פגשתי את אמא |
| --- | --- | --- |
| יוצרים | קרטר בייס • קרייג תומאס |  |
| שחקנים | ג'וש רדנור • ג'ייסון סיגל • קובי סמולדרס • ניל פטריק האריס • אליסון הניגן • כריסטין מיליאוטי • בוב סאגט |  |
| דמויות | טד מוסבי • מרשל אריקסון • רובין שרבטסקי • ברני סטינסון • לילי אולדרין • טרייסי מקונל |  |
| עונות | עונה 1 • עונה 2 • עונה 3 • עונה 4 • עונה 5 • עונה 6 • עונה 7 • עונה 8 • עונה 9 |  |
| ראו גם | תקרית האננס • לעולמים • איך פגשתי את אבא • אפקט המעודדת |  |
שון תל

| --- | --- |

 לידה:  20 ביוני 1970 (בן 54) ישראל חיפה, ישראל
 מדינה:  ישראל 
 מקום מגורים:  ברצלונה 
 השכלה:  אוניברסיטת חיפה 
 מקצוע:  יזם
 
שון תל (נולד ב-20 ביוני 1970) הוא יזם ישראלי ומייסד אתר הלוחות יד2. מכהן כיו"ר חברת תל ייזום המשקיעה בסטארטאפים בתעשיית האינטרנט.
ביוגרפיה

תל נולד בקריית ים ולמד בבית הספר בסמ"ת בחיפה, נשוי לרות ואב לשני בנים. לאחר שרותו הצבאי בשנת 1991 החל לעבוד במשרד פרסום המשפחתי "קשר ישיר", שאביו, שלמה תל, הקים. במקביל לעבודתו בחברה למד תקשורת ומנהל עסקים ביחידה ללימודי חוץ של אוניברסיטת חיפה.
בשנת 1995 החליט תל בעידוד אביו לעבור להתגורר בתל אביב ולפתוח סניף נוסף של משרד הפרסום. נפח הפעילות של הסניף התל אביבי גדל ותל הפך למנהל חברת הפרסום מהגדולות בישראל לתחומי ההייטק והמקרקעין. את ההובלה לגיוס הלקוחות עשה ביחד עם אחיו אבי שהיה המנהל הקריאטיבי במשרד הפרסום. בשנת 1998 החליטו אבי ושון תל להקים משרד פרסום בפראג "Prague DC". האחים תל מכרו את חברת הפרסום לאחר שמונה שנות פעילות לחברה צ'כית מקומית.
בשנת 2002 נפטר אבי המשפחה, שלמה תל. שלמה תל היה מנכ"ל חברת הפרסום "קשר ישיר" ומייסד המקומון החיפאי "כלבו". מיד לאחר מותו, לקח תל את ניהול משרד הפרסום המשפחתי וביחד עם אחיו אבי, המשיכו להפעיל את החברה עד שנת 2005, בה מכרו האחים תל את החברה למשרד הפרסום באומן בר ריבנאי.
ביוגרפיה > יד2

תל החל בגיוס כסף על מנת לייסד את אתר "יד2" בשנת 2005. אתר יד2 החל כלוח קטן באתר "כליום" שהומצא ע״י אבי תל, אחיו ושותפו. האתר היה חלק מחברת "קורל תל" שנקנתה על ידי שלמה תל עוד בשנת 1998. תל החליט לבנות את האתר הקטן מחדש, וגייס כסף מחמו שמעון יעקובסון על מנת להשיק את אתר יד 2 החדש כשהרעיון המרכזי היה לאפשר לקונים ולמוכרים לפרסם חינם באתר כשבמקביל לוחות העיתונים המבוססים שלטו בשוק ללא עוררין.
תל היה מנכ״ל האתר החדש ותחילה גייס צוות קטן של עובדים והחל בפיתוח האתר. בשנת 2005 יצא האתר במסע פרסום ענק ברחבי ישראל והציע פרסום חינם באתר מודרני וידידותי למשתמשים. תל השיק מערכת ניהול שבעזרתה שלט על איכות המודעות והפרסום באתר.
בשנת 2008 פנתה קרן Tiger Global Managment האמריקאית לשון תל והציעה לקנות 49% מהאתר לפי שווי של 25 מיליון דולר. תל נענה להצעה ושמר על השליטה בחברה.
עוד בשנת 2008, נבחר תל לאחד מ-100 האנשים המשפיעים בישראל על ידי מגזין דה מרקר. קישור לרשימה.
בשנת 2010, לאחר משא ומתן ארוך בין תל לאילן ישועה מנכ"ל אתר וואלה!, מכר תל 26 אחוז מאתר יד2 לאתר וואלה! לפי שווי של 156 מיליון שקל. תל הפך ליו"ר החברה וגייס לתפקיד המנכ"ל את יבין גיל-מור. בשנת 2013 מכר תל את 25% הנותרים בבעלות משפחתו לוואלה!.
מאז מכר את אחזקותיו ביד2, משמש תל כמנטור ומשקיע בתחום הסטארטאפים.
ביוגרפיה > TestM

בשנת 2015, תל הצטרף לעדן כהן לשותפות באפליקציית TestM, המאפשרת למשתמשים ולחברות ביטוח בעולם לאבחן בעצמם טלפונים ניידים וטאבלטים האפליקציה מאפשרת למשתמשים למכור, לקנות או לשדרג את הטלפונים הניידים שלהם באופן מקוון.
ביוגרפיה > Telos United SL

בשנת 2016 הקים תל את חברת Telos United SL, חברת נדל"ן הפועלת בברצלונה, קטלוניה. החברה רכשה בנייני מגורים בברצלונה, טרסה, סרדניולה וסבאדל, לצורך השבחה, השכרה ומכירה. בשנת 2019 רכשה החברה את אחד המגרשים האחרונים במרכז סנט קוגט בברצלונה והחלה בבניית פרויקט המגורים Anima סנט קוגט.
הערות שוליים

1 2  חן שליטא, ‏שון תל: "ההחלטה להקים אתר לוחות חינם נתפסה כאילו שרפתי את הכסף של המשפחה", באתר גלובס, 23 ביולי 2010
↑  מעיין כהן, קרן השקעות אמריקאית רכשה 49% מאתר יד2; העסקה - לפי שווי גבוה מ-74 מיליון שקל שהציעה נענע, באתר TheMarker‏, 26 במאי 2008
↑  איילה צורף, וואלה רוכשת את יד2 לפי שווי של 156 מיליון שקל, באתר TheMarker‏, 11 ביולי 2010
↑  רועי גולדנברג, ‏מסתמן: וואלה תרכוש את מלוא הבעלות באתר יד2, באתר גלובס, 3 בנובמבר 2013
↑  Anima, www.instagram.com
משוואת סאקר-טטרוד

משוואת סאקר-טטרוד היא ביטוי אבסלוטי לאנטרופיה של גז אידיאלי קלאסי מונואטומי. המשוואה פותחה באופן עצמאי על ידי אוטו סאקר והוגו מארטין טטרוד בשנת 1912 בכמה מאמרים.
חשיבות המשוואה

חשיבותה של משוואה זו היא בחישוב קבוע האנטרופיה במשוואה הידועה:
(1)
כאשר  U – אנרגיית המערכת,  N – מספר האטומים במערכת,  V – נפח המערכת, {K_{B}} – קבוע בולצמן,  {s_{0}} – קבוע האנטרופיה
עד להופעתה של משוואת סאקר-טטרוד קבוע האנטרופיה חושב באופן אמפירי. הישג זה עלול להתפרש כלא מרשים, אך כדי להשיגו נדרשו קונספטים חדישים ופורצי דרך מפיזיקה קוונטית ופיזיקה סטטיסטית.
משוואת סאקר-טטרוד ביחידות הטבעיות היא:
(2)
דריבציה מפיזיקה סטטיסטית

בגבול הקלאסי אכלוס רמות האנרגיה קטן בהרבה מאחד. נרצה ששתי ההתפלגויות בוזה-איינשטיין ופרמי-דירק עבור בוזונים ופרמיונים בהתאמה יתלכדו להתפלגות אחת, כדי שלכל רמת אנרגיה ההתפלגות תהיה קטנה בהרבה מ-1 נדרוש:
(3)
\tau  - טמפרטורה ביחידות הטבעיות,  \varepsilon  - אנרגיה,  \mu  - פוטנציאל הכימי
פונקציית ההתפלגות בגבול שתתקבל היא:
(4)
עבור גז מונואטומי ללא ספין, מספר הכולל של האטומים הוא סכום ממוצעי האטומים בכל רמות האנרגיה:
(5)
כאשר  \lambda \equiv \exp({\frac {\mu }{\tau }}) ומאחר שזיהינו ש \sum _{s}\exp(-{\frac {\varepsilon _{s}}{\tau }})={Z_{1}}={n_{Q}}V כאשר  {Z_{1}} פונקציית החלוקה הקנונית פר חלקיק חופשי בנפח  V,  {n_{Q}} הריכוז הקוונטי, לפרטים נוספים ראי/ה פונקציית החלוקה הקנונית.
ריכוז הקוונטי מוגדר על ידי  {n_{Q}}\equiv ({\frac {M\tau }{2\pi \hbar ^{2}}})^{\frac {3}{2}} כאשר  M - מסת האטום,  \hbar  - קבוע פלאנק חלקי 2 פאי
בעזרת פיתוח אלגברי של משוואה 5 תתקבל:
(6)
כאשר הגדרנו  n\equiv {\frac {N}{V}}.
הפוטנציאל הכימי מוגדר על ידי:
(7)
על ידי אינטגרציה על מספר האטומים, נקבל את האנרגיה החופשית של הלמהולץ:
(8)
חשוב להדגיש שבאופן פורמלי מכיוון שמספר החלקיקים בדיד עלינו לבצע את הסכום:
(9)
ששונה מהאינטגרל רק בביטוי  \ln(N) כאשר משתמשים בזהויות של ln. אך נשים לב שמתקבל:
(10)
המעבר האחרון הוא קירוב סטרלינג עבור  N\gg 1, זהו פתרון האינטגרל של  \ln(N) ולכן השימוש באינטגרל מוצדק.
נשתמש בהגדרת האנטרופיה כנגזרת החלקית של האנרגיה החופשית של הלמהולץ לפי הטמפרטורה:
(11)
כאשר הסימון  N,V מסמל שמספר החלקיקים והנפח קבועים. זו משוואת סאקר-טטרוד ביחידות טבעיות משוואה 2.
פיתוח בפיזיקה קלאסית

צורת אוילר של האנטרופיה היא:
(12)
כאשר  U – אנרגיית המערכת,  T – טמפרטורת המערכת,  P – לחץ במערכת,  V – נפח המערכת,  N מספר החלקיקים במערכת,  \mu  - הפוטנציאל הכימי
ממשוואות המצב של גז אידיאלי נקבל את הקשרים:
(13)
(14)
כאשר  {K_{B}} - קבוע בולצמן,  {C_{v}} - קיבול החום בנפח קבוע של גז אידיאלי
בעזרת גיבס-דוהם נקבל:
(15)
נציב באגף ימין את נגזרות משוואות 13, 14 ונבצע אינטגרציה:
(16)
כאשר  C - קבוע כלשהו, נהוג לסמנו  C\equiv {\frac {C_{v}}{N}}\ln \phi ,  \phi  - קבוע
הפוטנציאל הכימי לאחר מעט אלגברה הוא:
(17)
ממשוואות 12, 13, 14, 16 נקבל:
(18)
כאשר  {C_{p}} - קיבול חום בלחץ קבוע, בגז מונואטומו  {\frac {C_{v}}{NK_{B}}}\equiv {\frac {3}{2}}.
כך שזו משוואת האנטרופיה הקלאסית שמקבילה למשוואה 1.
בעזרת משוואת סאקר-טטרוד גילו את ערך הקבוע שהוא  \phi ={\frac {3h^{2}}{4\pi m}}
כאשר  h - קבוע פלאנק
בעיית האפס

מהחוק השלישי של התרמודינמיקה כאשר  \tau \rightarrow 0 עלינו לקבל  \sigma \rightarrow 0 אך במשוואת סאקר-טטרוד נקבל שאיפה למינוס אינסוף. תוצאה זו עלולה להתפרש כך שהנוסחא איננה נכונה, אך נשים לב שכאשר  \tau \rightarrow 0 מקבלים ש {n_{Q}}\ll 1 ולכן ההנחה של גז אידיאלי קלאסי אינה תקפה יותר, וכפועל יוצא מכך, משוואת סאקר-טטרוד אינה קבילה.
אנטרופיה של גזים שונים

האנטרופיה של גז ניאון בטמפרטורה  27.2K בלחץ אחת אטמוספירה הוא:  {S_{n_{th}}}=96.52{\frac {J}{mol*K}}
התוצאה ממשוואת סאקר-טטרוד היא: {S_{n_{th}}}=96.45{\frac {J}{mol*K}}
האנטרופיה הנמדדת של גז חמצן בטמפרטורה  298.1K בלחץ אחת אטמוספירה היא:  {S_{O_{th}}}=49.03{\frac {cal}{mol*K}}
התוצאה ממשוואת סאקר-טטרוד היא: {S_{O_{th}}}=49.10{\frac {cal}{mol*K}}
ניתן לראות שאכן תוצאות משוואת סאקר-טטרוד מתיישבת בצורה תקינה לתוצאות הניסיונית.
גזים אידיאליים עם דרגות חופש פנימיות

האנרגיה הכללית של חלקיק בעל דרגות חופש פנימיות היא:
(19)
כאשר  \varepsilon _{n} - אנרגיית מרכז המסה,  \varepsilon _{int} - אנרגיית דרגות החופש הפנימיות (ובריאציות, סיבובים)
נגדיר  {Z_{int}}\equiv \sum _{int}\exp(-{\frac {\varepsilon _{int}}{\tau }}) וסכום גיבס שיתקבל הוא:
(20)
כאשר  \lambda \equiv \exp({\frac {\mu }{\tau }}), הוזנחו חזקות גדולות יותר של מכיוון שבגז אידיאלי האכלוס דליל מאוד.
פונקציית ההתפלגות היא:
(21)
בצורה דומה למשוואה 5 עבור כמות ידועה של  N אטומים:
(22)
(23)
כאשר  {n_{Q}} מוגדר בצורה דומה למקודם.
לאחר אינטגרציה הגורם שיתווסף לאנרגיה החופשית של הלמהולץ הוא  {F_{int}}=-N\tau \ln {Z_{int}} לכן התוספת לאנטרופיה היא:  {\sigma _{int}}=-({\partial F_{int} \over \partial \tau })_{N,V}
משוואת סאקר-טטרוד במקרה זה תהיה:
(24)
עבור ספין  S נקבל  {Z_{int}}=2S+1\rightarrow {F_{int}}=-\tau \ln(2S+1)\rightarrow {\sigma _{int}}=-\ln(2S+1) לפיכך נקבל:
(25)
חשוב להדגיש שבמקרה של ספין, חישוב מספר האטומים N שונה ממשוואה 5 וזאת בשל הניוון שמתווסף עקב הספין כך שיש להכפיל בפקטור 2S+1 את צד ימין של משוואה 5.
הערות שוליים

↑  Grimus, W.. arXiv:1112.3748v1 [physics.hist-ph] 16 Dec 2011
↑  O. Sackur, Die Bedeutung des elementaren Wirkungsquantums f¨ur die Gastheorie und die Berechnung der chemischen Konstanten, Festschrift W. Nernst zu seinem 25j¨ahrigen Doktorjubil¨aum (Verlag Wilhelm Knapp, Halle a. d. S., 1912)
↑  H. Tetrode, Die chemische Konstante der Gase und das elementare Wirkungsquantum, Annalen der Physik 38 (1912) 434
↑  Berichtigung ibid. 39 (1912) 255; O. Sackur, Die universelle Bedeutung des sog. elementaren Wirkungsquantums, Annalen der Physik 40 (1913) 67
1 2  הדריבציה שלהלן פותחה בספרו Kittel C and Kroemer H 1980 Thermal Physics 2nd edn (New York: W H Freeman & Company) chapter 3,6 ("hereinafter: “Kittel & Kroemer
↑  הדריבציה שלהלן פותחה: Ron Lifshitz, Introduction to Thermodynamics and the Phases of Matter (Course Lecture Notes, Tel Aviv University, 2019
↑  ערך זה הוצא מספרם Kittel & Kroemer, at chapter 6; עם זאת, הוא תוקן ועודכן לאחר מכן בעבודתם של Paños, Francisco & Pérez, Enric. (2015) Sackur–Tetrode equation in the lab. European Journal of Physics. 36. 10.1088/0143-0807/36/5/055033.
↑  ערך זה הוצא מספרם Kittel C and Kroemer H 1980 Thermal Physics 2nd edn (New York: W H Freeman & Company) chapter 6
1 2  ערך זה הוצא ממאמרם W.F Giauque and H.L Johnston, The Heat Capacity Of Oxgen From 12 K. To Its Boiling Point And Its Heat Of Vaporization. The Entropy From Spectroscopic Data, Journal of the American Chemical Society 1929 51 (8), 2300-2321
שאנון ווקר

| --- | --- |
שאנון ווקר
שאנון ווקר
 לידה:  4 ביוני 1965 (בת 59) יוסטון, טקסס
 מידע כללי
 בשירות:  אסטרונאוטית בשירות נאס"א
 לאום:  ארצות הברית ארצות הברית
 השכלה:  אוניברסיטת רייס  תיכון וסטברי 
 תקופת השירות:  2004–הווה (כ־21 שנים)
 זמן שהייה בחלל:  330 ימים 14 שעות
 עיסוק נוכחי:  אסטרונאוט
 ביוגרפיה בנאס"א:  שאנון ווקר
 משימות
 סויוז TMA-19 דרגון C208 רזיליאנס
 /  / 
 עיטורים
 מדליית השירות המצויין של נאס"א (2010)  מדליה על הישגים בכיבוש החלל 
 
שאנון ווקר (באנגלית: Shannon Walker; נולדה ב-4 ביוני 1965) היא טייסת חלל ומדענית אמריקאית.
ביוגרפיה

נולדה ביוסטון, טקסס ביוני 1965. למדה תואר ראשון בפיזיקה באוניברסיטת רייס, אותו סיימה ב-1987.
התחילה לעבוד בחברת רוקוול במרכז החלל ג'ונסון כבקרית טיסה של תפעול רובוטי עבור תוכנית המעבורות. הייתה בקרית טיסה במהלך משימות המעבורת, כולל STS-27, STS-32, STS-51, STS-56, STS-60 וSTS-61.
בין השנים 1990–1993 לקחה חופשה ללא תשלום על מנת ללמוד תואר שני במדעים ותואר שלישי באסטרופיזיקה באוניברסיטת רייס, אותם סיימה ב-1992 ו-1993 בהתאמה. נושא המחקר שלה היה השפעת הרוח הסולרית על אטמוספירת כוכב הלכת נוגה.
ב-1995 הצטרפה לנאס"א, והייתה חלק מתוכנית תחנת החלל הבינלאומית. ד"ר ווקר עבדה בתחום הרובוטיקה, בתכנון ובניית החומרה הרובוטית לסיוע בניית התחנה. במסגרת עבודתה עבדה בצמוד עם השותפים הבינלאומיים לבניית התחנה. ב-1998 הצטרפה לצוות הערכת משימת תחנת החלל (ISS Mission Evaluation Room (MER) כאחראית על תיאום פתרון בעיות הקורות בתחנת החלל הבינלאומית במהלך טיסה בחלל. ב-1999 עברה למוסקבה לעבוד עם סוכנות החלל הרוסית וקבלניה לפתרון בתחום שילובי האוויוניקה ופתרון בעיות התיאום בין הגופים השונים. היא חזרה לארצות הברית ב-2000 והייתה המובילה הטכנית לתוכנית ISS MER וגם סגנית מנהל של צוות ההנדסה במסלול (on orbit engineering office).
נשואה לאסטרונאוט אנדי תומאס וחברה באיגוד הטייסים ובארגון הבינ"ל לנשים טייסות.
כאסטרונאוטית

ווקר נבחרה לכיתת האסטרונאוטים של נאס"א ב-2004, וסיימה את האימונים ב-200. במסגרת האימונים למדה לטוס על T-38 טאלון, ועברה אימונים נרחבים אודות מבנה המעבורת ותחנת החלל הבינלאומית. ווקר מוסמכת לטיסה במעבורת ובתחנת החלל, וכן מוסמכת לביצוע פעילות חוץ רכבית והפעלת הזרוע הרובוטית Canada Arm.
מספטמבר 2006 ועד אפריל 2007 ווקר שימשה כאסטרונאוט התומך בצוות תחנת החלל (crew support astronaut) עבור משלחת 14 לתחנת החלל. בתור האסטרונאוט התומך היא הייתה אשת הקשר העיקרית לכל התיאומים ותכנונים של המשימה מול צוות המשלחת בזמן השהות בחלל, ונציגם על פני הקרקע במהלך שהותם בחלל שנמשכה 215 ימים.
בקיץ 2007 החלה להתאמן למשימת שהות ארוכה בתחנת החלל הבינלאומית. הייתה צוות הגיבוי למשלחת 19, וגיבוי למפקד משלחת 21/22 לתחנת החלל, ועד שנבחרה כצוות משלחת 24/25. בנוסף שימשה כ-CAPCOM, האסטרונאוט המקשר בין תחנת הקרקע במרכז החלל ג'ונסון ביוסטון ובין הצוות בתחנת החלל. הייתה האחראית על ניהול התקשורת בזמן משימת STS-118, ובעיקר תמיכה בזמן עגינת המעבורת בתחנת החלל ותקשורת בזמן ארבעת הEVA.
ב-15 ביוני 2010, שוגרה לחלל על סויוז TMA-19 כחלק משלחת מס' 24 ומשלחת מס' 25.. שהתה 161 יום בתחנת החלל. במהלך השהות הצוות ביצע ארבעה פעילויות חוץ ריכביות, בינן שתיים בלתי צפויות מראש לפתרון דליפת אמוניה האחראית על קירור התחנה. בזמן פעילויות אלו ווקר הייתה אחראית על תפעול הזרוע הרובוטית ותמיכה בצוות מתוך התחנה.
ווקר חזרה לכדור הארץ על סויוז TMA-19 ב-25 בנובמבר 2010. סך הכל שהתה בחלל 163 יום, 7 שעות ו-11 דקות.
כאסטרונאוטית > NEEMO

בספטמבר 2011, נאס"א הכריזה כי ווקר תפקד על משימת NEEMO-15 למעבדת המחקר התת-ימית אקוואריוס (אנ') ותהיה אחראית על צוות האקוונאוטים במעבדה התת-מימית אקוואריוס. עקב בעיות מזג אוויר המשימה התחילה ב-20 באוקטובר 2011. בצהריי ה-21 באוקטובר, ווקר ואנשי הצוות שלה הפכו רשמית לאקוואנאוטים, לאחר שבילו יותר מ-24 שעות מתחת למים. המשימה NEEMO 15 הסתיימה מוקדם מהצפוי, ב-26 באוקטובר עקב הגעתו של הוריקן רינה. NEEMO-15
כאסטרונאוטית > משלחת 53/54

במרץ 2017 נאס"א הודיעה כי ווקר תהיה גיבוי לאסטרונאוט ג'וזף אקבה, שיטוס במשלחת 53 / 54 לתחנת החלל הבינלאומית, כחלק מההכנות לקראת טיסה עתידית שלה.
כאסטרונאוטית > ביקור בישראל

בפברואר 2016 ביקרה ווקר בישראל במסגרת אירועי שבוע החלל הישראלי שנערך במלאת 13 שנה למותו של אילן רמון באסון הקולומביה. בין השאר היא השתתפה בכנס החלל הבינלאומי על שם אילן רמון במכון פישר שבהרצליה, במרכז החלל הדרוזי ע"ש אילן רמון בירכא ובכנס החלל ע"ש אילן רמון באוניברסיטת בן-גוריון בנגב.
משלחת 64/65

בנובמבר 2020 שאנון טסה בפעם השנייה בחללית דרגון C208 רזיליאנס במשימה SpaceX Crew-1. זו הייתה טיסה מאוישת ראשונה של חללית במסגרת התוכנית המאוישת המסחרית. החללית התחברה לתחנת החלל הבין-לאומית וצוותה הצטרף למשלחת מס' 64 לתחנת החלל הבין-לאומית בפיקוד סרגיי ריז'יקוב. לאחר סיום פעילות המשלחת היא הצטרפה למשלחת מס' 65 לתחנת החלל הבין-לאומית והייתה מפקדת המשלחת. לאחר ביצוע תוכנית החללית התנתקה מתחנת החלל ונחתה בהצלחה לאחר 167 ימים בחלל.
פרסים ואותות כבוד

ווקר זכתה בפרסים רבים, בהם שבעה פרסים על הפעלת תחנת החלל הבינלאומית ותשעה פרסים נוספים על ביצועים שונים.
הערות שוליים

↑  "ביוגרפיה של שאנון ווקר" (PDF). NASA. במאי 2021. נבדק ב-20 ביולי 2021. {{cite web}}:  (עזרה)
1 2  מפגשי אסטרונאוטים בשבוע החלל הישראלי 2016, 26 בינואר 2016
↑  New crew pursue ISS, אתר Theregister, 16 ביוני 2010
↑  Spacewalkers Install Spare Ammonia Pump 16 באוגוסט 2010
↑  ביוגרפיה של שאנון ווקר
↑  NEEMO היא תוכנית של נאס"א שבמסגרתה צוותים של אסטרונאוטים, מהנדסים ומדענים יורדים לשהייה של עד שלושה שבועות בתחנת המחקר התת-ימית אקווריוס. המהווה סימולציה למשימות בחלל
↑  NASA Announces 15th Undersea Exploration Mission Date And Crew, נאס"א, 19 בספטמבר 2011
↑  NASA (27 באוקטובר 2011). "NASA – NEEMO 15 Topside Reports". NASA. נבדק ב-27 באוקטובר 2011. {{cite web}}:  (עזרה)
↑  Walker, Shannon (21 באוקטובר 2011). "NEEMO 15 – Splashdown Day!". NASA. נבדק ב-2019-04-01. {{cite web}}:  (עזרה)
↑  "NASA Announces Upcoming International Space Station Crew Assignments". NASA, press release 17-017. 28 במרץ 2017. {{cite web}}:  (עזרה)
שאנון ווקר לפני תחנת תפעול הזרוע הרובוטית בתחנת החלל הבינלאומית
צוות NEEMO 15. משמאל לימין: טאקויה אונישי, שאנון ווקר, דוויד סן-ז'אק, החוקר סטיב סקווירס(אנ') טכנאי המעבדה נייט בנדר וג'יימס טלסק (אנ').
שייטת אוניות המערכה השלישית (האימפריה הגרמנית)

|  פרטים |
| --- | --- |
 מדינה:  הקיסרות הגרמנית הקיסרות הגרמנית
 בסיס האם:  קיל  וילהלמסהאפן
 אירועים ותאריכים
 מלחמות:  מלחמת העולם הראשונה
 פיקוד
 יחידת אם:  הצי הקיסרי הגרמני הצי הקיסרי הגרמני
 מפקדים
 
שייטת אוניות המערכה השלישית הייתה יחידה של צי הים הפתוח הגרמני לפני ובמהלך מלחמת העולם הראשונה. השייטת השתתפה בפעולות שונות לאורך כל המלחמה, כולל קרב יוטלנד ב-31 במאי – 1 ביוני 1916, שם היא היוותה את חזית הטור הגרמני. הספינות נכלאו בסקפה פלו לאחר תום המלחמה, שם הוטבעו על ידי הצוותים שלהן. רוב אוניות השייטת נמשו לגריטה, אם כי שלוש נותרו בקרקעית הנמל.
ארגון

שייטת אוניות המערכה השלישית חולקה לפלגה V ולפלגה VI. במשך המחצית הראשונה של השירות בזמן המלחמה של פלגות אלו, הם הכילו את האוניות מסדרות קניג וקייזר, בהתאמה. במהלך תקופה זו, אוניית המערכה SMS קניג שימשה כאוניית הדגל הן של השייטת והן של פלגה V, בעוד אוניית המערכה SMS קייזר שימשה כאוניית הדגל של פלגה VI. ב-1 בדצמבר 1916, חמש אוניות המערכה מסדרת קייזר הועברו לשייטת אוניות המערכה הרביעית שהוקמה מחדש בזמן שאוניות המערכה החדשות SMS באיירן ו-SMS באדן תפסו את מקומן בשייטת ה-III.
שייטת הקרב השלישית פעלה מאחד משני הבסיסים העיקריים של הצי הגרמני. הראשון, בים הצפוני, היה וילהלמסהאפן בצד המערבי של מפרץ היאדה. האי הלגולנד סיפק עמדה קדמית מבוצרת במפרץ הגרמני. המתקן הימי הגדול השני היה בקיל, וזה היה הבסיס החשוב ביותר באזור הבלטי. פילאו ודנציג שיכנו בסיסים קדמיים מזרחה יותר באזור הבלטי. תעלת הקייזר וילהלם דרך שלזוויג-הולשטיין חיברה את הים הבלטי והים הצפוני ואפשרה לצי הגרמני להעביר במהירות כוחות ימיים בין שני הימים.
מפקדים

קונטר-אדמירל פליקס פונקה שירת כמפקד השייטת מ-1913 עד דצמבר 1914. ב-26 בדצמבר הועבר פונקה שייטת אוניות המערכה השנייה, שמפקדה ויצה-אדמירל ריינהרד שר, החליף את פונקה בשייטת השלישית. שר שירת כאן עד ינואר 1916, אז הפך למפקד כל צי הים הפתוח. קונטר-אדמירל פאול בהנקה החליף אותו כמפקד השייטת והוביל את היחידה במהלך קרב יוטלנד, בעוד קונטר-אדמירל הרמן נורדמן שימש כסגנו ומפקד הפלגה השישית במהלך הקרב. ויצה-אדמירל הוגו קראפט בתורו החליף את בהנקה באפריל 1918.
היסטוריה

שייטת אוניות המערכה השלישית אורגנה בשנת 1913 כאשר אוניות המערכה החדשות מסדרת קייזר החלו להיכנס לשירות, והיא הוקמה במלואה עד נובמבר 1914, כאשר האונייה האחרונה מסדרת קניג הצטרפה ליחידה. השייטת השלישית הובילה את מערך הקרב הגרמני במהלך כל המבצעים הגדולים במהלך מלחמת העולם הראשונה. אלה כללו את משימות התמיכה לסיירות המערכה של קבוצת הסיור I כשהם הפגיזו את החוף הבריטי בניסיונות לפתות חלק מהצי הגדול הבריטי, כמו הפשיטות על סקרבורו, הרטליפול וויטבי בדצמבר 1914 ועל ירמות' ולואוסטופט באפריל 1916. בקרב יוטלנד במאי 1916, אוניות המערכה של השייטת השלישית נשאו את נטל הירי הבריטי; אוניית הדגל קניג נפגעה מספר פעמים מפגזים בקליבר כבד וניזוקה קשות, אך היא בכל זאת נשארה בפעולה וחזרה לנמל לצורך תיקונים.
השייטת, עם קניג שוב בחלוץ, נכחה בפעולות של 18–19 באוגוסט וב-18–19 באוקטובר. באוקטובר ובנובמבר 1917 השתתפה השייטת במבצע אלביון, כיבוש מפרץ ריגה. במהלך קרב מון סאונד, שתיים מאוניות המערכה של השייטת, קניג וקרונפרינץ, הטביעו את אוניית המערכה הרוסית סלאווה ופגעו באוניית המערכה צסארביץ'. בסוף אפריל 1918, צי הים הפתוח ניסה לתקוף את אחת מהשיירות הבריטיות המלוות בכבדות לנורווגיה, אך המבצע בוטל לאחר שסיירת המערכה מולטקה התקלקלה.
השייטת השלישית הייתה אמורה להשתתף בקרב אחרון עם הצי הגדול באוקטובר 1918, בשבועות האחרונים של המלחמה. מרד פרץ, תחילה באוניות של שייטת אוניות המערכה הראשונה, כאשר לצוותים העייפים המלחמה נודע על תוכנית ההתאבדות; התסיסה אילצה את שר לבטל את המבצע. לאחר שגרמניה חתמה על שביתת הנשק בקומפיין, רוב הספינות של צי הים הפתוח, כולל השייטת השלישית, נכלאו בבסיס הצי הבריטי הראשי בסקפה פלו, שם הוטבעו בסופו של דבר על ידי צוותיהם ב-21 ביוני 1919. רוב הספינות נמשו בסופו של דבר על ידי חברות חילוץ בריטיות, אם כי שלוש אוניות מערכה, כולן מהשייטת השלישית – קניג, קרונפרינץ ומארקגראף – נותרו על קרקעית הים, עמוקות מכדי להעלות אותן.
איור של SMS קניג, אוניית הדגל של שייטת אוניות המערכה השלישית
שייטת סיירות המערכה הראשונה

אה"מ ריפאלס
שייטת סיירות המערכה הראשונה הייתה שייטת של הצי המלכותי של סיירות מערכה ששירתה כחלק מהצי הגדול במהלך מלחמת העולם הראשונה. היא הוקמה ב-1909 כשייטת הסיירות הראשונה ושונתה ב-1913 לשייטת סיירות המערכה הראשונה. היא השתתפה בקרבות מפרץ הלגולנד, שרטון דוגר ויוטלנד. לאחר תום המלחמה היא הפכה לשייטת סיירות המערכה היחידה.
הקמה

שתי סיירות המערכה הבריטיות הראשונות מסדרת אינווינסיבל - אינפלקסיבל ואינדומיטבל - הוזמנו לפיקוד נור של צי הבית באוקטובר 1908. בתחילת 1909 הפכה פלגת נור לפלגה הראשונה של צי הבית שאורגן מחדש, ואינפלקסיבל ואינדומיטבל הועברו לשייטת הסיירות הראשונה החדשה במרץ 1909; אליהם הצטרפה אחותם אינווינסיבל שבנייתה הסתיימה לאחרונה. כמו כן חלק מהשייטת היו הסיירות המשוריינות מינוטאור ודרייק (ספינת הדגל). אדמירל משנה סטנלי קולוויל קיבל את הפיקוד על השייטת ב-24 בפברואר והעביר את דגלו לאינדומיטבל ב-29 ביולי. לאחר מכן הפכה דרייק לספינת הדגל של שייטת הסיירות החמישית בצי האטלנטי.
ב-24 בפברואר 1911, אדמירל משנה לואיס ביילי קיבל על עצמואת הפיקוד על שייטת הסיירות הראשונה, שאליה הצטרפה בפברואר אינדפטיגבל החדשה מסדרת אינדפטיגבל. עם הצטרפותה ב-4 ביוני 1912, הפכה לאיון לספינת הדגל של אדמירל ביילי. פרינסס רויאל הצטרפה ב-14 בנובמבר. ארגון מחדש של הצי שינה את שמה של שייטת הסיירות הראשונה לשייטת סיירות המערכה הראשונה ב-1 בינואר 1913. במהלך 1913 עזבו בהדרגה כל סיירות המערכה הוותיקות יותר כדי להצטרף לשייטת סיירות המערכה השנייה בצי הים התיכון. אדמירל משנה דייוויד ביטי נבחר לפקד על השייטת והחליף את ביילי ב-1 במרץ 1913. האחות הקרובה של סדרת לאיון - קווין מרי הצטרפה ב-4 בספטמבר.
מלחמת העולם הראשונה

שייטת סיירות המערכה הראשונה בפרוץ המלחמה הורכבה מארבעת סיירות המערכה החדשות ביותר בצי המלכותי. ב-3 באוקטובר, הצטרפה אליה טייגר שהושלמה לאחרונה. השייטת השתתפה בקרב מפרץ הלגולנד המוצלח נגד הצי הקיסרי הגרמני ב-28 באוגוסט 1914 והשתתפה בניסיון המופרע להעסיק את הגרמנים במהלך הפגזתם על סקרבורו, ויטבי והרטליפול ב-16 בדצמבר. ב-15 בינואר 1915, ניו זילנד עזבה כדי להפוך לספינת הדגל של שייטת סיירות המערכה השנייה והצטרפה אליה אינדומיטבל, ששירתה עם השייטת הראשונה במהלך השנה החדשה.
הטייסת השתתפה בקרב שרטון דוגר, שם הכריחו סיירות המערכה של ביטי את הגרמנים לסגת, ותוך כדי כך הטביעו את הסיירת המשוריינת הגרמנית SMS בליכר, בעוד שללאיון נגרם נזק כבד. כתוצאה מהקרב, בפברואר אורגנו מחדש כוח סיירות המערכה, והוקם צי סיירות המערכה (BCF), כאשר ביטי מונה מחדש לפקד עליו. קפטן אוסמונד ברוק מפרינסס רויאל מונה לקומודור, דרגה ראשונה וקיבל את הפיקוד על שייטת סיירות המערכה הראשונה, עד שהועלה לדרגת אדמירל משנה במרץ. בקרב יוטלנד ב-31 במאי 1916, כל הספינות נפגעו מירי הפגזים הגרמניים, כאשר שייטת סיירות המערכה הראשונה בפיקודו של אדמירל ברוק וביטי בלאיון הובילו את המערך הבריטי נגד האויב. בתחילת הפעולה, קווין מרי אבדה וכל הצוות שלה נהרג מלבד 21 ניצולים. שתי סיירות מערכה נוספים - אינווינסיבל ואינפטיגבל - הוטבעו במהלך הקרב.
האבדות של השייטת הושלמו על ידי הגעתם של סיירות המערכה החדשות ריפאלס ורינואון בספטמבר 1916 וינואר 1917 בהתאמה. ברוק הוחלף על ידי אדמירל משנה ריצ'רד פ. פילימור. כשפילימור עזב כדי להיות אדמירל משנה, נושאות מטוסים, הוא הוחלף על ידי אדמירל משנה הנרי אוליבר ב-14 במרץ 1918.